**Mzdové zvýhodnia zamestnancov od 01.mája 2018.**

Dňa 01.mája 2018 nadobudne účinnosť zákon č.63/2018 Z. z., ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa menia a dopĺňajú niektoré zákony vrátane napr.: zákona **č.553/2003 Z. z.** o odmeňovaní niektorých zamestnancov pri výkone vo verejnom záujme, zákona č. 461/2003 Z. z. o sociálnom poistení, zákona č. 580/2004 Z. z. o zdravotnom poistení, zákona č. 595/2003 Z .z. o dani z príjmov v znení neskorších predpisov.

Zákon č. **553//2003** Z. z. v znení neskorších predpisov sa mení:

* **§16** **Príplatok za prácu v noci**: na konci sa bodka nahrádza čiarkou a pripájajú sa tieto slová: „najmenej však príplatok rovnajúci sa sume ustanovenej podľa §123 ods. 1 Zákonníka práce“, ktorý znie: - zamestnancovi patrí za nočnú prácu popri dosiahnutej mzde za každú hodinu nočnej práce mzdové zvýhodnenie najmenej v sume **40% minimálnej mzdy** v eurách za hodinu a ak ide o zamestnanca vykonávajúceho rizikovú prácu, patrí mu mzdové zvýhodnenie najmenej v sume **50%** **minimálnej mzdy v** eurách za hodinu**.**

**Prechodné ustanovenie** účinné **od 01.mája 2018 do** **30.apríla 2019** je suma mzdového zvýhodnenia za každú hodinu **nočnej práce** podľa § 123 ods. 1 najmenej **30%** minimálnej mzdy v eurách za hodinu a ak ide o zamestnanca vykonávajúceho rizikovú prácu najmenej **35%** minimálnej mzdy v eurách za hodinu.

* **§17 príplatok za prácu v sobotu a v nedeľu:** na konci sa bodka nahrádza čiarkou a pripájajú sa tieto slová: „najmenej však príplatok rovnajúci sa sume ustanovenej podľa §122a ods. 1 a § 122b ods. 1 Zákonníka práce“, ktorý znie:
* **§122a ods.1**: zamestnancovi patrí **za prácu v sobotu** popri dosiahnutej mzde za každú hodinu práce v sobotu mzdové zvýhodnenie najmenej v sume **50% minimálnej mzdy** v eurách **za** **hodinu**
* **§122b ods.1**: zamestnancovi patrí **za prácu v nedeľu** popri dosiahnutej mzde za každú hodinu práce v nedeľu mzdové zvýhodnenie najmenej s sume **100% minimálnej mzdy** v eurách **za hodinu**

**Prechodné ustanovenie** účinné **od 01.mája 2018 do** **30.apríla 2019** je suma mzdového zvýhodnenia za každú hodinu **práce v sobotu** podľa § 122a ods.1 najmenej **25% minimálnej mzdy** v eurách za hodinu a **práce v nedeľu** podľa § 122b ods. 1 najmenej **50% minimálnej mzdy** v eurách za hodinu.

Cieľom je postupný prechod na novú úpravu s časovým priestorom na prípravu.

* **§20 Odmena:** sa odsek 1 dopĺňa písmenami f) a g), ktoré znie:

f) prácu pri príležitosti obdobia letných dovoleniek,

g) prácu pri príležitosti vianočných sviatkov

* **v §20 Odmena** sa za odsek 1 vkladá nový odsek 2, ktorý znie: „ Odmena podľa odseku 1 písm. f) sa vypláca **v mesiaci jún** príslušného kalendárneho roka a odmena podľa odseku 1 písm. g) sa vypláca **v mesiaci december** príslušného kalendárneho roka“.

**Poznámka:** pri poskytovaní platu zamestnancom, na ktorých sa vzťahuje tento zákon, zamestnávateľ **neuplatní ustanovenia Zákonníka práce:** §43 ods.1 písm. d), §96 ods.3 a 5, §118 ods.2 až 4, §119 ods.2, §120 až §122, §122a ods. 2 až 4, §122b ods. 2 až 4, §123 ods. 2 až 3, §124, §127 ods. 1 až 3, § 128, §134 a §135.

Zákon **č. 595/2003 Z. z**. o daniach z príjmov v znení neskorších predpisov sa dopĺňa:

* **§5 odsek 7 dopĺňa písmenami n) a o),** ktoré znejú:

**n)** suma peňažného plnenia podľa osobitných predpisov vyplatená v termíne podľa osobitných predpisov najviac 500 eur v úhrne od všetkých zamestnávateľov, ak suma vyplateného peňažného plnenia, na ktoré sa vzťahuje toto oslobodenie, je najmenej vo výške priemerného mesačného zárobku (funkčného platu) zamestnanca a pracovnoprávny (štátnozamestnanecký) vzťah zamestnanca u tohto zamestnávateľa k 30.aprílu príslušného kalendárneho roka trvá nepretržite aspoň 24 mesiacov; do základu dane (čiastkového základu dane) sa zahrnie len príjem prevyšujúci sumu, na ktorú sa vzťahuje oslobodenie,

**o)** suma peňažného plnenia podľa osobitných predpisov vyplatená v termíne podľa osobitných predpisov najviac 500 eur v úhrne od všetkých zamestnávateľov, ak suma vyplateného peňažného plnenia, na ktoré sa vzťahuje toto oslobodenie, je najmenej vo výške priemerného mesačného zárobku (funkčného platu) zamestnanca a pracovnoprávny (štátnozamestnanecký) vzťah zamestnanca u tohto zamestnávateľa k 31.októbru príslušného kalendárneho roka trvá nepretržite aspoň 48 mesiacov a za príslušné zdaňovacie obdobie bolo zamestnancovi vyplatené peňažné plnenie, na ktoré sa vzťahuje oslobodenie podľa písmena n); do základu dane (čiastkového základu dane) sa zahrnie len príjem prevyšujúci sumu, na ktorú sa vzťahuje oslobodenie

**Prechodné ustanovenia** §52 zp:

* ustanovenie **§5 ods.7 písm. n)** sa prvýkrát použije na sumu peňažného plnenia podľa osobitných predpisov vyplatenú v **mesiaci jún 2019**
* ustanovenie **§5 ods.7 písm. o)** sa prvýkrát použije na sumu peňažného plnenia podľa osobitných predpisov vyplatenú zamestnancovi v **mesiaci december 2018** za predpokladu, že v mesiaci jún 2018 bola zamestnancovi vyplatená aj suma peňažného plnenia podľa osobitných predpisov najmenej vo výške priemerného mesačného zárobku (funkčného platu) zamestnanca podľa osobitných predpisov.

Zákon č. **580/2004** Z. z. o zdravotnom poistení v znení neskorších predpisov sa dopĺňa:

* **§13 sa za odsek** 17 vkladá nový odsek 1**8**, ktorý znie:

(18) „ Ak mal zamestnanec vyplatené peňažné plnenie, ktoré je oslobodené od dane z príjmov podľa osobitného predpisu, viacerými zamestnávateľmi v sume vyššej ako ustanovuje osobitný predpis, v ročnom zúčtovaní poistného sa vymeriavací základ zamestnanca podľa odseku 1 u každého zamestnávateľa, ktorý sa na tomto peňažnom plnení podieľal, pomerne zvýši podľa výšky vyplateného peňažného plnenie“

* **§19** ods. 1 písm .a) sa za slová „odpočítateľnú položku „ vkladá čiarka a slová „nebol zamestnancom, ktorému bolo vyplatené peňažné plnenie podľa §13 ods.18“.

**Prechodné ustanovenia §38em:**

* vymeriavací základ podľa § 13 ods.1 **sa v kalendárnom roku 2018** znižuje o sumu vyplateného peňažného plnenia podľa osobitných predpisov najviac **o 500** eur v úhrne od všetkých zamestnávateľov, ak suma vyplateného peňažného plnenia je najmenej vo výške priemerného mesačného zárobku (funkčného platu) zamestnanca podľa osobitných predpisov a pracovnoprávny (štátnozamestnanecký) vzťah zamestnanca u tohto zamestnávateľa **k 30.aprílu 2018** trval nepretržite **aspoň 24 mesiacov**.
* ak mal zamestnanec vyplatené peňažné plnenie podľa osobitných predpisov viacerými zamestnávateľmi v sume vyššej ako 500 eur v úhrne od všetkých zamestnávateľov, v ročnom zúčtovaní poistného za rok 2018 sa vymeriavací základ zamestnanca podľa odseku 1 u každého zamestnávateľa, ktorý sa na tomto peňažnom plnení podieľal, pomerne zvýši podľa výšky vyplateného peňažného plnenia. Ustanovenie §13 ods.18 platí rovnako aj na zamestnanca, ktorý mal v roku 2018 vyplatené peňažné plnenie podľa osobitného predpisu viacerými zamestnávateľmi

Zákon č. **461/2003 Z. z**. o sociálnom poistení v znení neskorších predpisov sa dopĺňa.

**Prechodné ustanovenia § 293ec:**

* Súčasťou vymeriavacieho základu zamestnanca podľa §138 ods.1 je aj príjem oslobodený od dane podľa osobitného predpisu,(§5 ods.7 písm. n) ZDP –týkajúci sa letných dovoleniek) ktorý plynie zamestnancovi počas kalendárneho roka 2019 a 2020. Poistné na sociálne poistenie ešte platí.
* súčasťou vymeriavacieho základu zamestnanca podľa § 138 ods. 1 je aj príjem oslobodený od dane podľa osobitného predpisu (§5 ods.7 písm. o) ZDP – týkajúci sa vianočných sviatkov), ktorý plynie zamestnancovi počas kalendárneho roka 2018. Poistné na sociálne poistenie ešte platí.

Zjednodušený príklad vyplatenia odmeny podľa §20 ods.1 písm. f) a g) a ods. 2 zákona č. 553/2003 z. z. v znení neskorších predpisov: platenie odvodov do poisťovni a daň z príjmov:

Zamestnancovi zamestnávateľ vyplatil pri príležitosti obdobia letných dovoleniek **jún 800,00€** a pri príležitosti vianočných sviatkov december **900,00€** každoročne až do roku 2020.

Funkčný plat zamestnanca je **800,00€.**

|  |  |  |
| --- | --- | --- |
| **2018** | **jún 2018** | **december 2018** |
| daň z príjmu zo závislej činnosti | zdaniteľný príjem | do 500€ oslobodenie od dane |
| zdravotné poistenie | zníženie VZ o 500€ | do 500€ sa poistné neplatí |
| sociálne poistenie | poistné sa platí | poistné sa platí |
| **2019** | **jún 2019** | **december 2019** |
| daň z príjmu zo závislej činnosti | do 500€ oslobodenie od dane | do 500€ oslobodenie od dane |
| zdravotné poistenie | do 500€ sa poistné neplatí | do 500€ sa poistné neplatí |
| sociálne poistenie | poistné sa platí | do 500€ sa poistné neplatí |
| **2020** | **jún 2020** | **december 2020** |
| daň z príjmu zo závislej činnosti | do 500€ oslobodenie od dane | do 500€ oslobodenie od dane |
| zdravotné poistenie | do 500€ sa poistné neplatí | do 500€ sa poistné neplatí |
| sociálne poistenie | poistné sa platí | do 500€ sa poistné neplatí |

Uvedené (oslobodenie od platenia daní a odvodov do poisťovní) ) platí za predpokladu, že zamestnanec dostane „odmenu minimálne vo výške svojho funkčného platu pri príležitosti letných dovoleniek a vianočných sviatkov. Musí byť splnená podmienka dostatočne vysokého plnenia.

26.04.2018